החברה נוסדה בנובמבר 2010 על ידי אורן זאב, המשמש כיו"ר החברה ואחד המשקיעים בה (באמצעות קרן זאב ונצ'רס), וחן עמית, המשמש כמנכ"ל החברה. החברה עוסקת באוטומציה של תהליכי התשלומים של ארגון: קליטת החשבוניות המוגשות לארגון על ידי ספקיו (שלעיתים פרוסים על פני מדינות רבות, עם כללי רגולציה שונים) וניתובן, לפי כללים שמגדיר המשתמש, לגורמים בארגון שתפקידם לאשר חשבוניות אלה (למשל בדיקת התאמה של החשבונית להוראות רכש), והעברתן למערכת המידע הפיננסית של הארגון לשם תשלומן.
לחברה () רישיון להעברת כספים בכל אחת ממדינות ארצות הברית שבהן נדרש רישיון כזה, ובכללן קליפורניה, ניו יורק וטקסס.
באוקטובר 2014 הודיעה החברה שהיא מעבירה תשלומים לכ-300 אלף מקבלי תשלום בשנה. באוגוסט 2018 הודיעה החברה שהיא מעבירה תשלומים ליותר משלושה מיליון מקבלי תשלום בשנה, בסכום כולל של יותר מחמישה מיליארד דולר בשנה. בפברואר 2020 הודיעה החברה שעברה את הרף של העברת תשלומים בסכום כולל של יותר מעשרה מיליארד דולר בשנה, למען יותר מ-900 לקוחות. בפברואר 2021 הודיעה החברה שעברה את הרף של העברת תשלומים בסכום כולל של יותר מ-17 מיליארד דולר בשנה. ביולי 2021 הודיעה החברה שעברה את הרף של העברת תשלומים בסכום כולל של יותר מ-23 מיליארד דולר בשנה.
באפריל 2021 רכשה החברה את חברת ההזנק הישראלית Approve, העוסקת בניהול תהליכי רכש, תמורת 40 מיליון דולר. רכישה זו איפשרה לחברה להרחיב את שירותיה, משלב הטיפול בחשבונית גם לשלב שקדם לו, של הוצאת הוראת הרכש.
המשרד הראשי של החברה שוכן בסן מטאו שבקליפורניה. מרכז הפיתוח של החברה שוכן בקיבוץ גליל ים, והיא מתכננת לעבור באמצע 2022 לבניין משרדים בשכונת נאות אפקה בתל אביב. בנוסף לחברה משרדים בפאלו אלטו שבקליפורניה.
גיוס הון.
בספטמבר 2016 יצאה החברה בגיוס כספים ראשון, וגייסה 14 מיליון דולר.
בפברואר 2018 גייסה החברה 30 מיליון דולר.
בספטמבר 2019 גייסה החברה 76 מיליון דולר.
באוקטובר 2020 גייסה החברה 150 מיליון דולר, לפי שווי של יותר משני מיליארד דולר, ובכך הפכה לחד-קרן.
בדצמבר 2021 גייסה החברה 270 מיליון דולר, לפי שווי של 8.3 מיליארד דולר.
טיפלתי
מרכז קרילוב הממלכתי למחקר מדעי
מרכז קרילוב הממלכתי למחקר מדעי (Крыловский государственный научный центр) הוא מפעל פדרלי ממשלתי רוסי, המהווה מכון מחקר העוסק במחקר ימי יסודי לבניית ספינות ופעילויות נלוות, כמו פיתוח אמצעי לחימה ימיים.
הוא ממוקם בסנקט פטרבורג ונוסד בשנת 1894. מאז 1944 הוא נקרא על שמו של האקדמאי אלכסיי קרילוב. מאז אמצע שנות ה-50 של המאה ה-20, שוכן בבית בפינת שדרות סובורוב ורחוב קרסנאיה קוניצה.
המרכז כולל את:
בשנת 2008 כללה ממשלת הפדרציה הרוסית את המרכז ברשימת הארגונים האסטרטגיים של רוסיה.
מרכז המחקר בונה מתחם מחקר ייחודי הכולל אגף ימי אוניברסלי לחקר ספינות, ציוד ימי ואוניות בתנאי גלי רוח קשים. בתוך המתחם ממוקמת הבריכה של מרכז קרילוב שהיא הבריכה הארוכה בעולם: אורכה 1,322 מטר.
גיל פנחס
גיל פנחס הוא קצין צה"ל בדרגת תת-אלוף, המכהן כיועץ הכספי לרמטכ"ל וראש אגף התקציבים במשרד הביטחון מאז יולי 2021.
ביוגרפיה.
פנחס מונה ב-2014 לראש ענף מאקרו ביחידת היועץ הכספי לרמטכ"ל ואגף התקציבים במשרד הביטחון. ב-2017 מונה לראש מחלקת תכנון ביחידה.
ביולי 2021 החליט שר הביטחון בני גנץ על מינויו של פנחס ליועץ הכספי לרמטכ"ל ולראש אגף התקציבים במשרד הביטחון, ובסוף חודש זה הועלה פנחס לדרגת תת-אלוף ונכנס לתפקידו.
פנחס נשוי ואב לבת.
השכלה.
פנחס הוא בעל תואר שלישי בפילוסופיה וניהול מטעם אוניברסיטת תל אביב בהנחיית פרופ' אשר טישלר. כותרת עבודת הדוקטורט שלו היא "האם ישראל צריכה להפריט את התעשייה הביטחונית שלה?". בנוסף, הוא בעל תואר שני במנהל עסקים מטעם הטכניון ובעל תואר ראשון בכלכלה וניהול עסקים מאוניברסיטת חיפה.
קרחון קוסקו
קרחון קוסקו (באנגלית: Kosco Glacier) הוא קרחון ברכס הרי בוש שבהרי המלכה מוד, באזור חוף דופק של שטח חסות רוס, שבאנטארקטיקה.
אורכו של הקרחון 37 קילומטרים.
מוצאו של הקרחון באזור רמת אנדרסון שבהרי בוש; והוא זורם לכיוון צפון, ונשפך אל מדף הקרח רוס, בין פורטל וילסון והר ספיד.
היסטוריה.
גילוי ומיפוי הקרחון.
הקרחון התגלה בטיסה C, שנערכה בין ה-29 בפברואר לבין ה-1 במרץ 1940 מטעם השירות האנטארקטי של ארצות הברית, אשר חקר את אנטארקטיקה בין השנים 1939–1941.
מקור השם.
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של קפטן ג'ורג' פ. קוסקו (George F. Kosco), מצי ארצות הברית, שהיה המדען הראשי מטעם צי ארצות הברית במהלך מבצע קפיצה לגובה, אשר במסגרתו נחקרה אנטארקטיקה בעונת המחקר (הקיץ האנטארקטי) 1946–1947.
לקריאה נוספת.
• Edmund Stump, The Ross Orogen of the Transantarctic Mountains, PP 193
Lose You Too
Lose You Too הוא סינגל של הזמרת-יוצרת השוודית שיי מרטין. הסינגל שנכתב על ידי פרדריק האגשטאם, היילי אייטן, אנטון גורנסון ואליאס נאסלין, והופק על ידי פרדי אלכסנדר, יצא ב-27 ביולי 2018. נכון ליולי 2021, הסינגל הושמע למעלה מ-38 מיליון פעמים בספוטיפיי.
גרסת רמיקס של סברו יצאה ב-9 בנובמבר 2018.
וידאו קליפ.
הווידאו קליפ של הסינגל, בבימויו של המפו הלסטרום, הועלה לערוץ היוטיוב של הזמרת ב-29 ביולי 2018. נכון ליולי 2021, הווידאו קליפ נצפה למעלה מ-5 מיליון פעמים ביוטיוב.
Marvel Animated Features
Marvel Animated Features (בתרגום לעברית: מארוול אנימציה תכונות) היא סדרת סרטי גיבורי-על אמריקאים, הכוללת שמונה סרטי הנפשה באורך מלא שמבוססים על הדמויות של מארוול קומיקס, ביניהן האוונג'רס, איירון מן, דוקטור סטריינג', הענק הירוק ותור. הסרטים הופקו על ידי MLG Productions, מיזם משותף בין אולפני מארוול (מאוחר יותר אולפני ההנפשה של מארוול) ו-Lions Gate Entertainment.
הסרטים הופצו במקור בארצות הברית ישירות לווידאו, כאשר הראשון, ", הופץ ב-21 בפברואר 2006, והאחרון, ", הופץ ב-17 במאי 2011. הסרטים הרוויחו מהמכירות שלהם בארצות הברית כ-43.5 מיליון דולר, כאשר הסרט הרוויחי ביותר היה ", עם רווח של 7.9 מיליון דולר.
בשנת 2013 כל הסרטים הופצו בישראל בדיבוב עברי, כאשר בין המדבבים נכללים גלעד קלטר, אלי לולאי, לירון לב ואמנון וולף.
היסטוריה.
בשנת 2004 דווח שמארוול אנטרטיינמנט, תאגיד האם החדש של מארוול קומיקס, תקשרה עם Lions Gate Entertainment על מנת להפיק סדרת סרטי הנפשה שתופץ ישירות לווידאו ותכלול שמונה עד עשרה סרטים, כאשר אולפני מארוול, חברת הבת הקולנועית של מארוול, תיקח חלק בהפקה.
בשנת 2006 הופצו שני הסרטים הראשונים בסדרת הסרטים, " ו"", אשר נמכרו למעלה מ-1.5 מיליון יחידות. הסרט השלישי בסדרת הסרטים, "איירון מן הבלתי מנוצח", הופץ בינואר 2007, ובאוגוסט באותה שנה הופץ הסרט הרביעי בסדרה, "דוקטור סטריינג'", שהיה מועמד לפרס אנני לסרט הביתי המונפש הטוב ביותר והפסיד לסרט ".
בשנת 2008 אולפני ההנפשה של מארוול שולבו בהפקת סדרת הסרטים, כדי לכוון את מאמציה של מארוול בשוקי ההנפשה והבידור הביתי. באותה שנה הופץ הסרט ", ושנה לאחר מכן הופץ הסרט "הענק הירוק נגד", אשר במקומו היה אמור להיות סרט שמבוסס על הקומיקס "Ultimate War" שבסופו של דבר בוטל. בשנת 2010 הופץ הסרט "עולמו של הענק הירוק", ובשנת 2011 הופץ הסרט השמיני והאחרון בסדרת הסרטים, "".
הסרטים זכו לביקורות חיוביות, והרוויחו מהמכירות שלהם בארצות הברית כ-43.5 מיליון דולר. כמו כן, הסרטים הופצו ברחבי העולם בדיבובים שונים, בין היתר באיטליה, צרפת וישראל, בה כל הסרטים הופצו בדיבוב עברי בשנת 2013.
ריק קרופורד
ריק קרופורד (; נולד ב-22 בינואר 1966) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס הראשון של מדינת ארקנסו. טרם היבחרותו לקונגרס האמריקני, עבד קרופורד בתחום העסקים ורדיו.
ביוגרפיה.
קרופורד נולד בבסיס חיל האוויר האמריקני הומסטד שבפלורידה, לרות אן ודוני ג'יי. את לימודיו סיים בתיכון אלווירן בעיירה הדסון שבניו המפשייר, ובעדן, התגייס לצבא ארצות הבריתכטכנאי חבלה וסילוק פצצות במחלקה ה-56 בפנסילבניה. לאחר ארבע שנות שירות, עזב את הצבא בדרגת סמל. קרופורד קיבל תואר ראשון בחקלאות ובכלכלה מאוניברסיטת המדינה של ארקנסו, ואחר כך הצטרף לרודיאו של מחוזו. אולם בעקבות פציעה ברגלו, נאלץ קרופורד לפרוש מהקריירה שלו כקאובוי. בשנת 1994 הוציא קרופורד לאור את אלבום הבכורה שלו, "Crackin' Out", שהוקלט באולפני האג בקירביוויל. האלבום לא זכה להצלחה, וקרופורד נאלץ לעזוב את תחום המוזיקה. במרוצת השנים הפעיל קרופורד רשת קמעונאות בתחום החקלאות, שמנתה בשיאה 39 סניפים ברחבי ארקנסו, מיזורי, טנסי, מיסיסיפי וקנטקי.